Ruben Aguilar

Ruben Aguilar (sündinud 26. aprillil 1993 Grenoble'is) on Prantsusmaa jalgpallur, kes mängib paremkaitsjana Prantsusmaa kõrgliigaklubis RC Lens.

Aastatel 2005–2011 kuulus ta sünnilinnaklubi Grenoble'i akadeemiasse. Seejärel liitus ta Saint-Étienne'iga. Aastatel 2011–2013 mängis ta Saint-Étienne'i reservmeeskonnas Prantsusmaa tugevuselt viiendas liigas. Seejärel naasis ta Grenoble'isse ning mängis ühe hooaja klubiga Prantsusmaa tugevuselt neljandas liigas.

Aastatel 2014–2017 mängis Aguilar Prantsusmaa esiliigaklubis Auxerre.

2017. aasta mais sõlmis ta lepingu Prantsusmaa kõrgliigaklubiga Montpellier. Seal mängis ta kaks hooaega.

2019. aasta augustis sõlmis ta viieaastase lepingu Monacoga. Monaco meeskonnas mängis ta Prantsusmaa kõrgliigas neli hooaega.

2023. aasta septembris sõlmis ta kolmeaastase lepingu Lensiga.Ruben Aguilar. transfermarkt.com. Vaadatud 11.7.2024

Prantsusmaa jalgpallikoondises debüteeris Aguilar 11. novembril 2020 sõprusmängus Soome vastu, kuid pärast seda pole koondises enam mänginud.Ruben Aguilar - National team. transfermarkt.com. Vaadatud 11.7.2024

 Viited 

 Välislingid 

Kategooria:Prantsusmaa jalgpallurid
Kategooria:Montpellier HSC jalgpallurid
Kategooria:AS Monaco FC jalgpallurid
Kategooria:RC Lensi mängijad
Kategooria:Ligue 1 mängijad
Kategooria:Sündinud 1993